Sid Meier

Sidney K. «Sid» Meier (født 24. februar 1954) er en kanadisk-amerikansk videospillutivkler og programmerer som står bak en rekke populære strategi- og simulatorspill. Den mest kjente spillserien han har lagd er Civilization-serien. Meier var med å starte MicroProse i 1982 sammen med Bill Stealey, og leder nå (2016) den kreative utviklingen i Firaxis Games, som han startet sammen med Jeff Briggs og Brian Reynolds.


== Bakgrunn ==
Meier ble født i Sarnia i Canada og har mor fra Nederland og far fra Sveits, noe som har gitt han både canadisk og sveitsisk stasborgerskap. 
Familien flyttet til Detroit i USA da Meier var 2-3 år. Han vokste opp i Michigan, men bodde et bardomsår hos sine besteforeldre i Sveit mens hans søster var syk og døde.  Han valgte å studere historie og datateknologi ved University of Michigan.
Meier bor i Baltimore i Hunt Valley i Maryland sammen med sin andre kone, Susan. De to møttes i den lokale evangelisk lutherske kirken der Meier spilte orgel, og begge var med i kirkekoret.Meier har en sønn fra første ekteskap, Ryan Meier, som i fullførte studiene i 2011 og begynte som spilldesigner hos Blizzard Entertainment. Ryan har bidratt blant annet på Diablo III og World of Warcraft. I november 2014 begynte han som designer hos Firaxis, og arbeidet hos Google fra 2018 til 2019. 


== Arbeid ==
Meier var med å starte MicroProse i 1982 sammen med Bill Stealy, og fra 1986 ble Meiers navn brukt i markedsføringen av spillene. MicroProse laget flest simuleringsspill som Silent Service og F-19 Stealth Fighter. I 1987 kom Sid Meier's Priates, som startet trenden med å bruke Meiers navn også i tittelen på spillene.  Meier forlot MicroProse i 1996 og grunnla Firaxis Games sammen med Jeff Briggs og Brian Reynolds. Meier ledet den kreative utviklingen i Firaxis.
I 2011 hevdet PeekYou at Meier har det største digitale fotavtrykket av alle designere innen videospillindustrien.8. september 2020 laserte Sid Meier sin selvbiografi: Sid Meier's Memoir!: A Life in Computer Games. Der sier Meier om piratkopiering at: "Jeg tror folk, generelt, er ærlige, så lenge det uærlige valget ikke er latterlig enkelt".  I 2016 hadde fansen brukt over en milliard timer på Meiers Civilization.


== Priser ==
Meier har mottatt en rekke priser gjennom flere år.

I 1996 ble Sid Meier kåret til "Gamespot's Most Influential Person in Video Gaming of All Time".
I 1996 rangerte bladet "Computer Gaming World" Meier som nummer 8 på listen over de mest innflytelsesrike innen videospill-industrien.
I 1997 rangerte samme blad Meier til nummer 1 på samme listen.
I 1999 ble han, som andremann i historien, tatt med i "Academy of Interactive Arts and Sciences Video Game Hall of Fame".
I 2006 fikk han en stjerne på "Walk of Game" i San Fransisco.
I 2008 fikk han en "Lifetime Achievement Award" fra "the Game Developer's Conference".
I 2009 ble han rangert som nummer fem i en undersøkelse der 9000 spill-utviklere kåret sine helter. Shigeru Miyamoto, mannen bak Nintendos Mario vant.
I 2010 ble 21. september det året erklært som offisiell "Sid Meier's Civilization V dagen" av staten Maryland.
I 2017 fikk Sid Meier en ærespris ("Life Achievement award") ved den britiske "Golden Joystick Awards".


== Spill ==
Spill som er utviklet, produsert av Sid Meier og/eller der Sid Meier har bidratt:


== Bøker ==
Sid Meier's Memoir!: A Life in Computer Games, 8. september 2020.


== Filmer ==
Dokumentarserien "Icons" på den amerikanske TV-kanalen G4, sendte i 2002 en 30 min episode om Sid Meier.  


== Referanser ==


== Eksterne lenker ==
(en) Sid Meier – kategori av bilder, video eller lyd på Commons 
(en) Sid Meier på Internet Movie Database